**ZMLUVA** **O KÚPE PRENAJATEJ VECI**

uzavretá podľa § 489 a nasl. zákona č. 513/1991 Zb. Obchodného zákonníka

(ďalej len „ObZ“)

medzi týmito zmluvnými stranami

**Budúci predávajúci:**   
Obchodné meno: ............................

Sídlo: ............................

IČO: ............................

DIČ: ............................

IČ DPH: ............................

Číslo účtu: ............................

Zapísaný v: ............................

Za ktorého koná: ............................

(ďalej aj len ***„budúci predávajúci“***)

a

**Budúci kupujúci:**   
Obchodné meno: ............................

Sídlo: ............................

IČO: ............................

DIČ: ............................

IČ DPH: ............................

Číslo účtu: ............................

Zapísaný v: ............................

Za ktorého koná: . ............................

(ďalej aj len ***„budúci kupujúci“***)

(ďalej budúci predávajúci a budúci kupujúci spolu aj len ***„Zmluvné strany“***)

**Článok I.**

**Úvodné ustanovenia**

1. Budúci predávajúci je vlastníkom motorového vozidla zn. Škoda Octavia, rok výroby 2018, EVČ: .................., VIN číslo: ............................, farba karosérie: ............., počet km: .......... (ďalej len “predmet kúpy”, „budúci predmet kúpy“ alebo „predmet nájmu“).
2. Budúci kupujúci je osobou, ktorá má predmet kúpy tohto času v nájme a má záujem v budúcnosti kúpiť predmet kúpy počas jeho nájmu alebo po skončení nájmu.
3. Budúci predávajúci ako prenajímateľ a budúci kupujúci ako nájomca uzatvorili dňa ............... nájomnú zmluvu, na základe ktorej budúci predávajúci prenajal budúcemu kupujúcemu budúci predmet kúpy uvedený v čl. I bode 1 tejto zmluvy na dobu ............... rokov odo dňa uzatvorenia nájomnej zmluvy a budúci kupujúci sa zaviazal platiť budúcemu predávajúcemu za nájom predmetu kúpy mesačné nájomné vo výške ...... eur (slovom: ...... eur).

**Článok II.**

**Predmet zmluvy**

1. Predmetom tejto zmluvy je záväzok budúceho predávajúceho predať budúcemu kupujúcemu predmet kúpy uvedený v čl. 1 bode 1 tejto zmluvy, ktorý tohto času užíva budúci kupujúci na základe nájomnej zmluvy uzatvorenej medzi zmluvnými stranami dňa ............... v prípade, ak budúci kupujúci uplatní právo na kúpu predmetu kúpy za podmienok uvedených v tejto zmluve.
2. Zmluvné strany dohodli, že budúci kupujúci je oprávnený počas trvania nájmu alebo po ukončení nájmu na základe nájomnej zmluvy zo dňa ............... prenajatú vec uvedenú v čl. I bode 1 tejto zmluvy kúpiť. Za týmto účelom je budúci kupujúci povinný zaslať budúcemu predávajúcemu písomné oznámenie o uplatnení tohto práva.

**Článok III.**

**Uplatnenie práva na kúpu prenajatej veci**

1. Zmluvné strany sa dohodli, že budúci kupujúci je oprávnený uplatniť právo na kúpu prenajatej veci kedykoľvek počas trvania nájomnej zmluvy zo dňa ............... , ako aj po skončení nájmu, a to najneskôr do uplynutia jedného kalendárneho týždňa po skončení nájmu. Neskôr uplatnené právo na kúpu prenajatej veci nemá za následok kúpu prenajatej veci.
2. Budúci kupujúci si uplatní právo na kúpu prenajatej veci uvedenej v čl I bode 1 tejto zmluvy na základe písomného oznámenia adresovaného budúcemu predávajúcemu. Písomné oznámenie má účinky uplatnenia práva na kúpu prenajatej veci dňom jeho doručenia budúcemu predávajúcemu.
3. Budúci predávajúci a budúci kupujúci sa dohodli na kúpnej cene za predmet kúpy uvedený v čl. I bode 1 tejto zmluvy vo výške .......... eur (slovom: ................... eur ). Budúci kupujúci je povinný zaplatiť kúpnu cenu na číslo účtu budúceho predávajúceho uvedené v záhlaví tejto zmluvy bez zbytočného odkladu po tom, ako mu budúci predávajúci oznámi doručenie písomného oznámenia o uplatnení práva na kúpu prenajatej veci. Za týmto účelom sa budúci predávajúci zaväzuje bezodkladne oznámiť budúcemu kupujúcemu prijatie tohto písomného oznámenia.

**Článok IV.**

**Prechod vlastníckeho práva**

1. Budúci kupujúci berie na vedomie, že za účelom prechodu vlastníckeho práva k predmetu kúpy na budúceho kupujúceho je potrebné doručiť budúcemu predávajúcemu písomné oznámenie o tom, že uplatňuje právo na kúpu prenajatej veci za podmienok upravených v tejto zmluve.

2. Doručením oznámenia podľa čl. III tejto zmluvy vzniká medzi zmluvnými stranami kúpna zmluva. Vznikom kúpnej zmluvy prechádza na budúceho kupujúceho vlastnícke právo k predmete kúpy. Vznikom kúpnej zmluvy prechádza na budúceho kupujúceho aj nebezpečenstvo škody na veci.

**Článok V.**

**Zánik zmluvy**

1. Zmluva zaniká:
2. dohodou zmluvných strán,
3. neuplatnením práva na kúpu prenajatej veci za podmienok uvedených v tejto zmluve,
4. zničením prenajatej veci.

**Článok VI.**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Zmluva bola vypracovaná v dvoch vyhotoveniach, pričom každá zo zmluvných strán obdrží jeden rovnopis zmluvy.
3. Všetky dodatky a prílohy k zmluve sú platné výlučne v písomnej forme.
4. Vzťahy osobitne touto zmluvou neupravené sa riadia ustanoveniami Obchodného zákonníka.
5. Zmluvné strany sa dohodli, že ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, a ani za nápadne nevýhodných podmienok.
7. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju podpisujú.

V ......................., dňa ..........

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

budúci predávajúci budúci kupujúci